आनंदपाल का सहयोगी जीतू चारण हिरासत में, देर रात तक पुष्टि नहीं
भास्कर संवाददाता | कुचामन / नागौर
आनंदपालफरारी मामले में बुधवार को नागौर पुलिस ने उसके करीबी रहे जितेंद्र उर्फ जीतू चारण के हिरासत में ले लिया। हालांकि देर रात पुलिस ने इसकी पुष्टि नहीं की है। उधर, एसपी गौरव श्रीवास्तव कुचामन क्षेत्र के दौरे पर थे। उन्होंने मारौठ थाने में डेरा डाला था। आनंदपाल के जेल में रहने के दौरान जीतू ही उसके अवैध कामों को संचालित करता था। साथ ही लोगों को डराने-धमकाने में भी अहम भूमिका निभाई थी। वह अजमेर जेल और बीकानेर जेल जाकर आनंदपाल से भी मिल चुका है। उल्लेखनीय है कि आनंदपाल पिछले 3 सितंबर को पुलिस हिरासत से भाग गया था, इसके बाद से अब तक उसका सुराग नहीं लगा है। प्रदेश की खुफिया एजेंसियां उसकी अंतिम लोकेशन भी नहीं ढूंढ़ पाई हैं। उधर, एसपी गौरव श्रीवास्तव के बुधवार को कुचामन पहुंचने की जानकारी है, लेकिन उन्होंने अभी इस संबंध में कुछ नहीं कहा। गुरुवार को इस संबंध में बड़ा खुलासा किया जा सकता है।
30 दिसंबर
दैनिक भास्कर ने बुधवार के अंक में आनंदपाल मामले की चार्जशीट की पड़ताल कर खुलासा किया था कि सुरक्षा एजेंसी एटीएस और एसओजी को आनंदपाल के भागने के मामले की जानकारी थी, लेकिन वे अलर्ट करके भूल गए थे। उधर,अजमेर हाई सिक्यूरिटी जेल प्रबंधन और पुलिस भी इस मामले में लापरवाही करती रही।
hin_Deva npi_Deva hin_Deva bho_Deva hin_Deva